LAOAG CITY – Nakigtot ni Mayor Erdio Valenzuela ti Dingras, Ilocos Norte gapu ti kellaat a panagikkat iti puwesto na ti municipal engineer ti ili da a ni Engr. Cipriano Batangan.
Ngem inadmitir ti maysa a sumagmamano a residente ti ili ti Dingras ti nagreklamo kenkuana kontra iti nasao nga inhinyero.
Malaksid dagiti reklamo nga naawat ni Mayor Valenzuela, sumagmamano pay a residente ti nasao nga ili ti nagreklamo iti Bombo Radyo gapu ti panangloko kadakuada ni municipal engineer.
Segun ti reklamo nga naawat ti Bombo Radyo nga rason a naiwayat ti investigative report, sumagmamano kadagiti biktima ti maipagarup a dinawatan ti inhinyero ti kuwarta ngem saan na met a tinungpal ti transaksiyunda.
Segun pay kadagiti biktima, sumagmamano a daras nga nagsubli-subli da iti opisina ti municipal engineer ngem saan da a nakasarita ken nakita.
Sumagmamano pay a barangay officials ti nagreklamo kontra kenni Engr Batangan gapu ta saan na nga inpatungpal dagiti kinontrata na a proyekto nupay naited dan ti bayad da.
Kuna ni Mayor Valenzuela nga gapu kadagiti reklamo kontra kenni Engr Batangan ket naipaulog ti memorandum kenkuana.
Nupay kasta, nakigtot laengen ti mayor idi maidanon kenkuana bayat nga adda idiay Manila nga imbes a sinungbatan ni Batangan ti memorandum ket resignation letter ti insumitir na iti opisina na.
Iti agdama ket saan pay nga inawat ni Mayor Valenzuela ti resignasyun ni Batangan gapu ta adu pay ti proyekto ti municipal government ti saan pay a naileppas ti inhinyero.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn